குழம்புகிறேன் நான்… - காதல் கவிதை

அவ்வப்போது குழம்பித் தெளியும் சின்னதொரு குளமாய் 
 கொஞ்சம் நீரோடு நான்… 
 கையில் ஒரு கொத்துக் கூழாங்கற்களோடு நீ… 
 சின்னதாய் ஒரு கல்லெடுத்து என்னுள் எறிகிறாய். 
 நீ வீசிய கல்லை உள்வாங்கிக்கொண்டு, 
 உன் ஆசைப்படியே அலைகள் பரப்பிக் 
 குழம்புகிறேன் நான்… 
 நீ வீசிய கல்லின் தாக்கம் குறைந்து, 
 குழம்பிய நீர் அமர்ந்து நான் தெளிகையில் 
 கரையில் எனக்காய்க் காத்திருக்கிறாய் 
 வீசத்தயாராகும் இன்னொரு கல்லோடு… 
 குழம்புகிறேன் நான்…